पाएं अपने शहर की ताज़ा ख़बरें और फ्री ई-पेपरडाउनलोड करें
चंदला थाना क्षेत्र के लबरहा गांव में एक 30 वर्षीय युवक को जहरीले सर्प ने काट लिया, जिससे उसकी मौत हो गई। लबरहा निवासी झल्लू उर्फ विंद्रावन अहिरवार अपने खेत पर सब्जी लगाए था। जिसकी रखवाली के लिए वह अधिकांश समय अपने खेत पर ही रहता था। बीते रोज दोपहर के समय वह खेत पर बनी झोपड़ी में सो गया। सोते समय उसके दाहिने हाथ पर सर्प ने काट लिया।
सूचना मिलने पर परिजन मौके पर पहुंचे और उसे इलाज के लिए जिला चिकित्सालय ले गए। लेकिन जिला अस्पताल पहुंचने से पहले ही उसकी रास्ते में मौत हो गई। सूचना मिलने पर थाना पुलिस घटना स्थल पर पहुंची, मौके का पंचनामा भर शव को कब्जे में लेकर पीएम के लिए चंदला प्राथमिक स्वास्थ्य केंद्र भेजा। जहां पीएम के उपरांत शव परिजनों के सुपुर्द कर पुलिस ने मर्ग कायम कर जांच प्रारंभ कर दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn